open-index/open-wikipedia-markdown huggingface dataset:
Microchirus

***Microchirus*** é un xénero de peixes teleósteos da orde dos pleuronectiformes, suborde dos pleuronectoideos e familia dos soleidos, Literalmente: "os de mas pequenas", facendo referencia ao pequeno tamaño das aletas pectorais destes peixes.

### Especies 
Na actualidade recoñécense no xénero sete especies:
* *Microchirus azevia* (Brito Capello, 1867)
* *Microchirus boscanion* (Chabanaud, 1926)
* *Microchirus frechkopi* Chabanaud, 1952
* *Microchirus ocellatus* (Linnaeus, 1758) — acedía de ollos.
* *Microchirus theophila* (A. Risso, 1810) — acedía xudía.
* *Microchirus variegatus* (Donovan, 1808) — acedía raiada.
* *Microchirus wittei* Chabanaud, 1950

## Notas 
## Véxase tamén 
### Bibliografía 
* Desoutter, M. (1990): "Soleidae", pp.&nbsp;1037-1049, en: J. C. Quéro, J. C. Hureau, C. Karrer, A. Post & L. Saldanha, eds. *Check-list of the fishes of the eastern tropical Atlantic (CLOFETA)*. Lisboa: JNICT; París: SEI e UNESCO. Vol. 2.
* Desoutter, M. (1994): "Révision des genres Microchirus, Dicologlossa et Vanstraelenia (Pleuronectiformes, Soleidae)". *Cybium* **18** (3): 215-249.
* van der Land, J.; Costello, M. J.; Zavodnik, D.; Santos, R. S.; Porteiro, F. M.; Bailly, N.; Eschmeyer, W. N. & Froese, R. (2001): "Pisces", en: Costello, M. J. *et al.*, eds.: *European register of marine species: a check-list of the marine species in Europe and a bibliography of guides to their identification*. Collection Patrimoines Naturels, **50**: 357-374. París: Muséum national d'Histoire naturelle. ISBN 2-85653-538-0.

### Outros artigos 
* Pleuronectiformes
* Pleuronectoideos
* Soleidos
* *Monochirus*

### Ligazóns externas 
* *Microchirus* na EOL. Con informacións, numerosas imaxes e varios mapas de distribución .
ADN C

O **ADN C** ou **C-DNA** ou forma C do ADN é unha das moitas posibles estruturas en dobre hélice que pode adoptar o ADN. Esta forma de ADN pode observarse en certas condicións como en condicións de humidade relativamente baixa e en presenza de certos ións, como o Li+ ou Mg2+.

Investigacións recentes indican que tanto o ADN C coma o ADN B constan de dúas conformacións de nucleótidos distintas, chamadas B-I e B-II. A proporción da conformación B-II no ADN C é de máis do 40%. Porén, a proporción da conformación B-II no ADN B é de só un 10%.

## Notas 
## Véxase tamén 
### Outros artigos 
* ADN B
* ADN A
* ADN Z
* Propiedades mecánicas do ADN
Manuel Raspall

**Manuel Joaquim Raspall i Mayol**, nado en Barcelona o 24 de maio de 1877 e finado en la Garriga o 15 de setembro de 1937, foi un arquitecto modernista e novecentista catalán.

Arquitecto dun modernismo tardío, Raspall non chegou a ter a sona dos seus predecesores e mestres Domènech i Montaner ou Puig i Cadafalch que tiñan o interese das grandes fortunas e os mecenas entre os seus clientes. Raspall soubo adaptarse a uns tempos cambiantes e a súa obra foi dende o modernismo até o novecentismo para acabar nunha *Art déco* incipiente, construíndo o que tocaba en cada momente e evolucionando de estilo e de tipo de edificación. A meirande parte das súas obras construíronse entre Barcelona e Vallès Oriental. As obras principais en la Garriga e Cardedeu, hoxe consideradas "Ben Cultural de Interese Nacional", estiveron a piques de ser derrubadas na década de 1970.

## Notas 
## Véxase tamén 
### Outros artigos 
* Modernismo catalán
Club Karepas

O **Club Karepas** foi un club de remo pontevedrés de comezos do século XX.
Existiu nas décadas de 1920 e 1930. O seu lema era "remo e bocadillos", e formaron parte del persoeiros como Castelao, Tomás Abeigón Pazos, Losada Diéguez, Blanco Porto, Celso López Blanco, Antón Iglesias Vilarelle e Sánchez Cantón, entre outros. A frota do Karepas consistiu de dúas pequenas embarcacións e dúas grandes barcas: "La Reina" e "K-4" cunha bandeira deseñada por Castelao que semellaba a xaponesa.

## Notas
Josep Maria Jujol

**Josep Maria Jujol i Gibert**, nado en Tarragona o 16 de setembro del 1879, e finado en Barcelona o 1 de maio del 1949, foi un arquitecto, debuxante, deseñador e pintor modernista catalán. Dedicouse á docencia tanto na Escola d'Arquitectura como na Escola del Treball, tamén en Barcelona. Foi arquitecto municipal de Sant Joan Despí, onde se atopan moitos dos edificios que construíu.

Foi un salientable aquarelista e debuxante, e creou todo tipo de obxectos e elementos complementarios como mobles, lámpadas ou ascensores. Esta vertente súa, xunto co seu dominio do emprego das cores, fan senlleira a súa obra, que decote se atopa complementando outros arquitectos. As colaboracións con máis sona fíxoas na obra de Gaudí, a cal permitía recoller a liberdade no uso das formas e nas cores que Jujol imprimía na súa creación.

## Notas 
## Véxase tamén 
### Outros artigos 
* Modernismo catalán
* Trencadís

### Bibliografía 
* 
* 
* 
* 
* 
*
Lluís Muncunill i Parellada

**Lluís Muncunill i Parellada**, nado en Fonollosa (bisbarra do Bages) o 25 de febreiro de 1868, e finado en Terrassa o 25 de abril de 1931, foi un arquitecto modernista catalán. Desenvolveu a súa actividade principal en Terrassa, onde é un referente na aplicación do estilo modernista na arquitectura industrial. Entre 1892 e 1903 foi arquitecto municipal da cidade, sendo o máis prolífico que tivo Terrassa. A variedade construtiva permitiulle configurar a imaxe urbana da Terrassa modernista, recorrendo ó emprego de cubertas con bóveda catalá, ligadas con tirantes de ferro e termadas sobre piares de ferro fundido.

## Véxase tamén 
### Outros artigos 
* Masía Freixa
### Ligazóns externas 
* MNACTEC: «Lluís Muncunill: Arquitectura per a la indústria»
Tempadas dos Calgary Flames

[dereita|miniatura|200px|Bandeira da [Stanley Cup conquistada na tempada 1988–89.]]

Os Calgary Flames son un equipo profesional de hóckey sobre xeo da cidade de Calgary, Alberta (Canadá). O equipo forma parte da Pacific Division, Conferencia Oeste da National Hockey League (NHL). Os Flames chegaron a Calgary en 1980 despois de trasladarse dende a cidade de Atlanta (Xeorxia, Estados Unidos), onde foron coñecidos como Atlanta Flames dende a súa fundación en 1972 ata o seu traslado. A tempada 2008–09 foi a 28ª tempada de xogo, e o 29º ano en Calgary. Foi o 36º ano da franquía, e inclúe o tempo que estivo en Atlanta, os Flames teñen gañado case 1.300 partidos na liga regular, o 12º récord na historia da NHL.

Calgary xogou a súa primeira tempada na Patrick Division antes de ser movidos á Smythe cando a NHL realiñou aos equipos por criterios xeográficos en 1981. Os Flames clasificáronse para os *play-offs* cada ano dende a súa chegada en 1980 ata 1991. Durante este tempo, a franquía conseguiu dous Presidents' Trophies como mellor equipo da liga regular na NHL, na tempada 1987–88 e tempada 1988–89, conseguiron a Clarence S. Campbell Bowl como campións da Campbell Conference en dúas ocasións, na tempada 1985–86 e na tempada 1988–89, e gañou a Stanley Cup en 1989. En total, os Flames participaron nos *Play-offs* da Stanley Cup en 20 ocasións.

## Lenda 

## Ano a ano 
## Notas 
;Referencias

## Véxase tamén 
### Outros artigos 
* Historial dos Atlanta Flames

### Bibliografía 
* 

### Ligazóns externas 
* 
*
Independientes por Aranga

**Independientes por Aranga** é un partido político rexistrado o 29 de setembro de 2014 de ámbito municipal de Aranga nacido como unha escisión do Partido Popular local. Presentou candidatura ás eleccións municipais de 2015 encabezada por Alfonso Espiñeira logrando 193 votos, o 12,75% e un concelleiro.
## Notas 
## Véxase tamén 
### Outros artigos
*Eleccións municipais en Aranga
### Ligazóns externas 
*Páxina de Facebook de Independientes por Aranga
Charles Tate Regan

[miniatura|300px|**Charles Tate Regan**, o primeiro pola dereita na fila central. Colexio [Cambridge, equipo de fútbol *Queens*, gañador da Copa *Inter-College* na temporada 1900-1901.]]

**Charles Tate Regan**, nado o 1 de febreiro de 1878 en Sherborne (Dorset), e finado o 12 de xaneiro de 1943, foi un ictiólogo inglés.

Destacou polos seus extensos traballos, principalmente en torno a principios do século XX, sobre a sistemática dos peixes.

## Traxectoria 
Estudou na Derby School e no Queens' College da Universidade de Cambridge.

En 1901 empezou a traballar no Museo de Historia Natural de Londres, onde foi conservador da área de Zooloxía, e no que chegou a ser director do propio 
museo, función que desempeñou desede 1927 a 1938.

Foi mentor dun bo número de científicos, entre eles Ethelwynn Trewavas, quen continuou o seu labor no Museo de Historia Natural de Londres.

Describiu varios xéneros, entre eles *Austroglossus*, e numerosas especies de peixes, sobre todo do xénero *Haplochromis*. Entre as especies que describiu está o loitador de Siam (*Betta splendens*).

## Honores 
En 1917 foi elixido *Fellow* da Royal Society.

### Eponimia 
Moitos autores dedicáronlle a Regan numerosas especies:

## Abreviatura 
A abreviatura **Regan** emprégase para indicar a  como autoridade na descrición e taxonomía en zooloxía.

## Véxase tamén 
### Bibliografía 
* **Charles Tate Regan, 1878-1943** por R. H. Burne e J. R. Norman en *Obituary Notices of Fellows of the Royal Society*, **4** (12): 411-426.
* Regan, C. T. (1908): "A revision of the British and Irish fishes of the genus *Coregonus*" *Annals and Magazine of Natural History* **2**: 482-490
* Regan, C. T. (1911): *The Freshwater Fishes of the British Isles* Londres: Methuen & Co. Ltd.
* Regan, T. C. (1920): "Revision of the flat-fishes (Heterosomata) of Natal". *Annals of the Durban Museum* **2** (5): 205-222.

### Ligazóns externas 
* Banco de imaxes de peixes debuxadas por Regan, en Flickriver.
Catedral de Amiens

A **catedral de Amiens** (en ), é unha igrexa catedralicia de culto católico baixo a advocación da Nai de Deus que está na cidade de Amiens, no departamento de Somme. É a meirande de Francia polo seu volume interior, duns 200&nbsp;000 m³. Xunto coas catedrais de Chartres, Reims e Bourges, está considerada o arquetipo do estilo gótico clásico do século XIII. Inclúe tamén elementos das fases seguintes da arte gótica; en concreto, do gótico radiante –principalmente na cabeceira– e do gótico flamíxero –en particular o gran rosetón na fachada occidental, a torre norte e o cadeirado do coro. A súa lonxitude total é de 145 metros e a súa altura é de 42,30 metros, cifra que se achega ó máximo que pode soportar este tipo de arquitectura.

A súa reconstrución comezou en 1220, xa que existía unha edificación anterior de arquitectura románica destruída por un incendio. Foi deseñada cunha planta de cruz latina e, máis tarde, entre 1366 e 1401, foron construídas as torres da fachada.

Ten o cruceiro centralizado e a nave central está ornamentada cun rosetón sobre un friso de esculturas ao longo da parte oeste. A fachada occidental, con tres pórticos monumentais, ten unhas arquivoltas profundas, rematadas con gabletes. Esta fachada amosa un gran programa de iconografía escultórica que comprende boa parte dos episodios do Antigo e do Novo Testamento; é coñecida como a «Biblia de Amiens».

No ano 1862 foi declarada monumento histórico de Francia e dende 1981 forma parte do Patrimonio da Humanidade da UNESCO.

## Notas 
## Véxase tamén 
### Ligazóns externas 
* Páxina oficial 
* Ficha sobre a estrutura da catedral
Austroglossus microlepis

***Austroglossus microlepis*** é unha especie de peixe teleósteo da orde dos pleuronectiformes, suborde dos pleuronectoideos e familia dos soleidos, unha das dúas que integran o xénero *Austroglossus*,

## Taxonomía 
A especie foi descrita por primeira vez en 1863 polo ictiólogo neerlandés Pieter Bleeker, baixo o nome de *Synaptura microlepis*, sendo posteriormenre reclasificada dentro do xénero *Austroglossus*, que creara Regan en 1920.

### Etimoloxía 
; Xénero
Véxase en *Austroglossus*.
; Especie
O nome específico, *microlepis* deriva do elemento do grego antigo μικρο- *micro-*, de μικρόσ *micrós*, "pequeno", e do termo grego λεπίς *lepís*, "escama". Literalmente: "de escamas pequenas".

## Características 
As principais características morfolóxicas desta especie son:

* Corpo deprimido, ovalado, estraitándose cara ao pedúnculo caudal, de até os 75,0&nbsp;cm de lonxitude como máximo, e os 4,0&nbsp;kg de peso.
* Espiña dorsal formada por de 55 a 57 vértebras.
* As aletas dorsal e anal unidas á caudal.
* Aleta dorsal con de 82 a 100 raios (brandos), e a anal con de 65 a 78 raios (igualmente brandos). 
* Aleta pectoral dereita (lado pigmentado) máis curta que a lonxitude da cabeza; a aleta pectoral esquerda (lado cego), está presente. 
* Coloración, no lado pigmentado, parda escura, con pequenas manchas máis escuras e, ás veces, con bandas no corpo; a do lado cego é abracazada.

## Hábitat e distribución 
É unha especie mariña, batidemersal, que vive a profundidades de entre os 100 e os 400 m. Distribúese polas costas de África do sur, entre os 17 °S e os 35 °S, desde o norte de Namibia até a Baía Falsa (*False Bay*). Suráfrica.

## Bioloxía 
As larvas son peláxicas, mentres que os adultos viven cerca do fondo do mar. Os adultos aliméntanse de peixes, crustáceos, moluscos e vermes.

## Pesca 
O linguado austral do oeste é un peixe comestíbel, pescándose activamente nas zonas onde vive (Atlántico suroriental).

## Notas 
## Véxase tamén 
### Bibliografía 
* Fenner, Robert M. (2001): *The Conscientious Marine Aquarist*. Neptune City, New Jersey, USA: T.F.H. Publications.
* Moyle, P. & J. Cech (2000): *Fishes: An Introduction to Ichthyology*, 4a. edición, Upper Saddle River, New Jersey, EUA: Prentice-Hall.
* Nelson, Joseph S. (2006): *Fishes of the World*. Nova York: John Wiley & Sons, Inc. ISBN 0-471-25031-7.

### Outros artigos 
* Pleuronectiformes
* Soleidos
* *Austroglossus*

### Ligazóns externas 
* *Austroglossus microlepis*  na Encyclopedia of Life 
* *Austroglossus microlepis* na *Lista vermella de especies ameazadas* da UICN.
Billetes da coroa checoslovaca (1953)

250px|right|miniatura|Billete de 20 Kčs, 1988, anverso
Os primeiros billetes da terceira coroa checoslovaca foron emitidos polo Partido Comunista de Checoslovaquia en valores de 1, 3 e 5 korun (billetes estatais) e polo Banco do Estado en valores de 10, 25, 50 e 100 korun (billetes). A partir de 1958, foron deseñados novos billetes de 25, 10, 100 korun e finalmente tamén billetes 50 Kčs; por outra banda, os billetes estatais foron gradualmente substituídos por moedas durante os anos 1960. Os billetes de 20 Kčs foron impresos a partir do ano 1970 para substitui-los billetes de 25 Kčs. O billete de 500 Kčs apareceu en 1973. Comezando coas tiradas de billetes de 1.000 korun do ano 1985, foi introducida unha nova serie, máis uniforme (deseñador: Albin Brunovský), a cal se lle engadía un novo valor facial cada ano. Este proceso interrompeuse pola caída do comunismo (e, finalmente, pola disolución do país): o novo billete de 100 Kčs emitido en 1989, que amosaba a Klement Gottwald, un destacado líder comunista, foi rapidamente retirado trala Revolución de Veludo. O novo billete de 500 Kčs nunca chegou a ser emitido.

## Véxase tamén
### Outros artigos
* Billetes da coroa checoslovaca (1919)
* Billetes da coroa checoslovaca (1945)
*Coroa (moeda)
*Coroa eslovaca
Catedral de Xirona

A **catedral de Santa María de Xirona** (en ) é a sede catedralicia da diocese católica latina de Xirona e o meirande templo cristián do bispado e da provincia homónima. Os bispos da diocese de Xirona están documentats dende o ano 516. Segundo algúns documentos do século VII, o seu culto era equiparable ó das dioceses de Toledo e Sevilla. Durante a ocupación musulmá, entre os anos 715 e 785 foi transformada nunha mesquita. A súa maior particularidade é que ten a nave gótica máis ampla do mundo, de 22,98 metros, que é de feito a nave máis ampla de calquera estilo, agás a da basílica de San Pedro, que ten vinte cinco metros. Situada estratexicamente no núcleo central da cidade antiga, coñecido como "Força Vella", coincide co trazado urbano de *Gerunda*, asentamento da época romana da que aínda hai mostras da muralla na actual praza da catedral.

## Notas 
## Véxase tamén 
### Ligazóns externas 
* Páxina oficial
Segunda división española 2015/16

A tempada **2015–16** da **Segunda División** (por motivos de patrocinio **Liga Adelante**) de fútbol foi a 85ª edición da categoría de prata do fútbol español. A competición comezou en agosto de 2015 e finalizou en xuño de 2016 coas eliminatorias de ascenso finais.

## Equipos e estadios 
### Ascensos e descensos 

|}

### Equipos 
### Cambios de adestradores 
## Notas 
## Véxase tamén 
* Primeira División 2015–16
* Segunda División B 2015–16
* Copa do Rei 2015–16

### Ligazóns externas 
* Páxina oficial da LFP 
* Páxina oficial da Real Federación Española
Asier Garitano

**Asier Garitano Aguirrezábal**, nado en Bergara o 6 de decembro de 1969, é un exfutbolista e actual adestrador de fútbol español, que xogaba de dianteiro. 

## Véxase tamén 
### Ligazóns externas 
* Datos como adestrador en bdfutbol.com 
* Datos como xogador en bdfutbol.com
Estelle Parsons

**Estelle Margaret Parsons**, nada en Lynn (Massachusetts) o 20 de novembro de 1927 é unha actriz e presentadora de televisión estadounidense.

## Traxectoria 
Parsons naceu en Massachusetts, filla de Elinor Ingeborg, nada en Suecia, e de Eben Parsons, de orixe inglesa. Tras graduarse no Connecticut College en 1949 comezou a estudar dereito na Universidade de Boston e traballou como cantante antes de iniciar a súa carreira interpretativa a principios da década de 1950.

Cando se instalou na cidade de Nova York traballou como guionista, produtora e comentarista para *The Today Show* e debutou en Broadway en 1956 no musical de Ethel Merman *Happy Hunting*. Desde 1961 actuou tamén no off-Broadway. Como directora produciu obras en Broadway coma *Romeu e Xulieta*, *Macbeth* e *Ao voso gusto* en 1986. No Off-Broadway dirixiu *Orgasmo Adulto Escapes from the Zoo*, de Dario Fo (1983).

En 1967 gañou o Oscar á mellor actriz secundaria pola súa interpretación de Blanche Barrow en *Bonnie e Clyde*.

Na televisión participou en series coma *Roseanne*, *Frasier* ou *The Good Wife*.

## Filmografía 
## Notas 
## Véxase tamén 
### Ligazóns externas 
*
Jean-Paul Rappeneau

**Jean-Paul Rappeneau**, nado en Auxerre (Yonne) o 8 de abril de 1932 é un director de cinema e guionista francés.

## Traxectoria 
Rappeneau comezou no cinema como axudante e guionista colaborando Louis Malle en  *Zazie dans le metro* en 1960 e en *Vie privee* en 1961. En 1964, coescribiu ''L' Homme de Rio*, protagonizado por Jean-Paul Belmondo.

O primeiro filme que escribiu e dirixiu foi *La vie de château* en 1965. A pesar de ser un éxito de crítica e de público non volveu facer outro filme ata 1971, cando dirixiu *Les Mariés de l'an II*, de novo con Belmondo e con Marlène Jobert.

Desde 1975 Rappeneau escribiu só para os seus propios filmes, incluíndo *O salvaxe*, protagonizado por Yves Montand e *Tout feu, tout flamme* (1981), tamén con Montand e ademais con Isabelle Adjani. En 1990 dirixiu o luxoso filme *Cyrano de Bergerac*, adaptado do clásico de Edmond Rostand, e protagonizado por Gérard Depardieu no que se converteu no seu maior papel. Esta versión é a máis elaborada das realizada e unha das producións francesas máis caras da historia.

En 2003 dirixiu a comedia *Bon Voyage*, coescrita con Patrick Modiano, na que volveu contar con Depardieu e Adjani.

## Filmografía 
*Guionista - *Signé Arsène Lupin* (1959), con Robert Lamoureux e Alida Valli
*Guionista - *Zazie dans le métro* (1960), con Catherine Demongeot e Philippe Noiret
*Guionista - *Vie privée* (1962), con Brigitte Bardot e Marcello Mastroianni
*Guionista - *Le Combat dans l'île* (1962), con Romy Schneider e Jean-Louis Trintignant
*Guionista - *L'homme de Rio* (1964), con Jean-Paul Belmondo e Françoise Dorléac
*Guionista - *La fabuleuse aventure de Marco Polo* (1965), con Horst Buchholz e Anthony Quinn
*Guionista - *Les survivants* (televisión) (1965), con Frédéric de Pasquale e Catherine Diamant
*Director e guionista - *La vie de château* (1965), con Catherine Deneuve e Pierre Brasseur
*Director e guionista - *Les mariés de l'an II* (1971), con Jean-Paul Belmondo e Marlène Jobert
*Guionista - *Le Magnifique* (1973), con Jean-Paul Belmondo e Jacqueline Bisset
*Director e guionista - *O salvaxe* (1975), con Yves Montand e Catherine Deneuve
*Director e guionista - *Tout feu, tout flamme* (1982), con Yves Montand e Isabelle Adjani
*Director e guionista - *Cyrano de Bergerac* (1990), con Gérard Depardieu
*Director e guionista - *Le hussard sur le toit* (1995), con Juliette Binoche e Olivier Martinez
*Director e guionista - *Bon Voyage'' (2003), con Isabelle Adjani e Gérard Depardieu, guión co-escrito con Patrick Modiano.

## Véxase tamén 
### Ligazóns externas 
*
Lucia Bosè

**Lucia Borloni**, nada en Milán o 28 de xaneiro de 1931 e finada en Segovia o 23 de marzo de 2020, foi unha actriz italiana coñecida como **Lucia Bosè**, que acadou a fama durante a época do neorrealismo. 

## Traxectoria 
Filla de Domenico Borloni e Francesca Bosè, tras varios anos traballando nunha panadaría da súa cidade, *Pasticceria Galli*, en 1947 gañou o concurso de beleza de Miss Italia. Actuou nunha curtametraxe de Dino Risi e debutou na pantalla grande en 1950 en ''Non c'è pace tra gli ulivi*, de Giuseppe De Santis. O mesmo ano interpretou a Paola Molon en *Cronaca di un amore*, de Michelangelo Antonioni. En 1953 volveu actuar para Antonioni en *La signora senza camelie* e Juan Antonio Bardem escolleuna para o papel protagonista de *Muerte de un ciclista* (1955).

A súa carreira floreceu ata 1956, cando casou co toureiro español Luis Miguel Dominguín e abandonou a actuación para ocuparse dos fillos. En 1960 interpretou un papel sen acreditar en *O testamento de Orfeo*, de Jean Cocteau e volveu ao cinema a finais da década de 1960.

## Filmografía 
* *Non c'è pace tra gli ulivi*, de Giuseppe De Santis (1950)
* *Cronaca di un amore*, de Michelangelo Antonioni (1950)
* *La signora senza camelie*, de Michelangelo Antonioni (1953)
* *Muerte de un ciclista*, de Juan Antonio Bardem (1955)
* *Gli Sbandati*, de Francesco Maselli (1955)
* *Cela s'appelle l'aurore*, de Luis Buñuel (1956)
* *O testamento de Orfeo*, de Jean Cocteau (1960)
* *Fellini Satyricon*, de Federico Fellini (1969)
* *Baixo o signo de scorpio*, dos irmáns Taviani (1969)
* *L'ospite*, de Liliana Cavani (1972)
* *Arcana*, de Giulio Questi (1972)
* *Nathalie Granger*, de Marguerite Duras (1972)
* *La messe dorée*, de Beni Montresor (1975)
* *Lumière*, de Jeanne Moreau (1976)
* *Violanta*, de Daniel Schmid (1977)
* *Crónica de una muerte anunciada*, de Francesco Rosi (1987)
* *El niño de la luna*, de Agustí Villaronga (1989)
* *Harem suaré*, de Ferzan Özpetek (1999)
* *I vicerè'', de Roberto Faenza (2007)

## Vida persoal
Casou co toureiro Luis Miguel Dominguín. Foi a nai do cantante Miguel Bosé e avoa da modelo Bimba Bosé.

Finou como consecuencia da epidemia de coronavirus de 2019.

## Notas 
## Véxase tamén 
### Ligazóns externas 
*
Austroglossus

***Austroglossus*** é un xénero de peixes teleósteos da orde dos pleuronectiformes, suborde dos pleuronectoideos e familia dos soleidos. coñecidas en galego como **linguados austrais**.

## Taxonomía 
### Xénero 
O xénero foi descrito en 1920 polo ictiólogo británico Charles Tate Regan no seu traballo "Revision of the flat-fishes (*Heterosomata*) of Natal". *Annals of the Durban Museum* **2** (5): 205-222.

### Etimoloxía 
O nome *Austroglossus*' está formado polas formas do latín científico *Austro-*, derivado do latín clásico *Auster, -tri*, "vento do sur" e, por extensión, "o sur" (punto cardinal), e *-glossus*, forma masculina derivada do termo do grego antigo γλῶσσα *glṓssa*, "lingua", que forma parte do nome de moitos xéneros de peixes planos.

### Especies 
Na actualidade recoñécense no xénero as seguintes dúas especies:
* *Austroglossus microlepis* (Bleeker, 1863) — linguado austral do oeste.
* *Austroglossus pectoralis* (Kaup, 1858) — linguado austral do leste.

## Notas 
## Véxase tamén 
### Outros artigos 
* Pleuronectiformes
* Soleidos
Juan Alberto Aguilar

**Juan Alberto Aguilar García**, nado en Sevilla o 6 de xaneiro de 1988, é un xogador profesional de baloncesto español. Cunha estatura de 1,89 metros xoga na posición de base.

## Traxectoria deportiva 
*  Qalat Cajasol (2006-2008)
*  Cajasol Sevilla (2008-2009)
*  Obradoiro (2009-2010)
*  Tarragona (2010-2011)
*  Ford Burgos (2011-2014)

## Véxase tamén 
### Ligazóns externas 
* Perfil na web oficial da FEB
Jordan Clarkson

**Jordan Taylor Clarkson**, nado o 7 de xuño de 1992 en Tampa, Florida, é un xogador estadounidense de baloncesto profesional que xoga nos Utah Jazz da National Basketball Association (NBA).

## Traxectoria profesional 
O 26 de xuño de 2014, Clarkson foi seleccionado na 46ª posición do Draft da NBA de 2014 polos Washington Wizards. Na mesma noite do Draft foi traspasado ós Los Angeles Lakers. O 25 de agosto de 2014, asinou un contrato de rookie cos Lakers. Ó remate da súa primeira tempada na NBA, foi incluído no mellor equipo de rookies da NBA.

O 8 de febreiro de 2018, Clarkson foi traspasado xunto a Larry Nance, Jr. ós Cleveland Cavaliers a cambio de Isaiah Thomas, Channing Frye e unha elección da primeira rolda do Draft de 2018.

O 24 de decembro de 2019, Clarkson foi traspasado ós Utah Jazz a cambio de Dante Exum e dúas futuras eleccións da segunda rolda do Draft.

## Estatísticas 
### Tempada regular 
## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
Cumes Torboentos

***Cumes Torboentos*** (en ), é a única novela de Emily Brontë, publicada en 1847 baixo o pseudónimo de Ellis Bell, co título orixinal en lingua inglesa de ***Wuthering Heights***. A súa irmá Charlotte Brontë preparou unha segunda edición póstuma.

## Características
Aínda que a día de hoxe se considera un clásico da literatura inglesa, a súa acollida non foi demasiado boa. A súa estrutura innovadora, que adoita compararse cun conxunto de bonecas de matryoshka, desconcertou aos estudosos da literatura nun primeiro momento. Algúns críticos contemporáneos á autora mesmo pensaron que este era un traballo menor e menos maduro de Charlotte, que xa publicara *Jane Eyre* nese mesmo ano baixo o pseudónimo Currer Bell. Os críticos posteriores levaron a cabo unha revisión de *Cumes Torboentos* e coincidiron en que a súa orixinalidade excedía á dos traballos das irmás de Emily, Charlotte e Anne.

Existen moitas adaptacións desta novela, incluíndo varios filmes, dramatizacións radiofónicas e televisivas, un musical, telenovelas e mesmo cancións.

### Traducións ao galego 
Traduciuno ao galego Luís de la Calle Carballal e publicouno en 2023 Edicións Laiovento co título de *Cumes Torboentos*, se ben na publicación feita co gallo dos Premios de relato, poesía e tradución da Universidade de Vigo, en 2003, aparecía un anaco da obra traducida por Iván Sestay Martínez, co título de *Curutos treboentos*

## Notas 
## Véxase tamén 
### Ligazóns externas 
* Obra completa
Total Eclipse

***Total Eclipse*** é un filme dirixido por Agnieszka Holland que se estreou en 1995. Baséase na obra de Christopher Hampton, que tamén é o autor do guión. Conta a historia da violenta e apaixonada relación entre os poetas franceses Paul Verlaine (David Thewlis) e Arthur Rimbaud (Leonardo DiCaprio).

## Personaxes 
* Leonardo DiCaprio como Arthur Rimbaud
* David Thewlis como Paul Verlaine
* Romane Bohringer como Mathilde Maute
* Dominique Blanc como Isabelle Rimbaud
* Felicie Pasotti Cabarbaye como Isabelle
* Nita Klein como Nai de Rimbaud
* James Thiérrée como Frederic
* Emmanuelle Oppo como Vitalie
* Denise Chalem como Mrs. Maute De Fleurville
* Andrzej Seweryn como Mr. Maute De Fleurville
* Christopher Thompson como Carjat
* Bruce Van Barthold como Aicard
* Christopher Chaplin como Charles Cros
* Christopher Hampton como Xuíz
* Mathias Jung como Andre

## Notas 
## Véxase tamén 
### Ligazóns externas 
* 
* Ficha en RottenTomatoes
Imre Timkó

**Imre Timkó**, nado o 13 de agosto de 1920 en Budapest e finado o 30 de marzo de 1988 Recibiu a consagración episcopal o 8 de febreiro, de mans do bispo auxiliar de Križevci Joakim Segedi, e tendo como principais co-consagradores ao arcebispo de Kalocsa József Ijjas e ao arcebispo de Eger József Bánk.

Finou no cargo, o 30 de marzo de 1988.

## Notas
Primeira división española 2015/16

A tempada **2015–16** da **Primeira División** (por motivos de patrocinio **Liga BBVA**) foi a 85ª edición da máxima categoría do fútbol en España. Comezou o 15 de agosto de 2015 e rematou o 15 de maio de 2016. O defensor do título foi o FC Barcelona.

A máxima categoría contou con dous representantes galegos: o Celta de Vigo e o Deportivo da Coruña.

## Equipos e estadios 
Tomaron parte na competición vinte equipos. Almería e Córdoba, descendidos a tempada anterior, e o Elche, descendido por motivos administrativos, foron substituídos por Betis, Sporting de Gijón e Las Palmas.

### Equipos por comunidades autónomas 
{{Image label begin|image=Spain location map.svg|width={}|float={}}}
{{Image label small|x=0.305|y=0.11|scale={}|text=Athletic Club 4px}}
{{Image label small|x=0.455|y=0.305|scale={}|text=Atlético}}
{{Image label small|x=0.095|y=0.195|scale={}|text=4px Celta}}
{{Image label small|x=0.12|y=0.10|scale={}|text=4px Deportivo}}
{{Image label small|x=0.83|y=0.27|scale={}|text=4px Barcelona}}
{{Image label small|x=0.51|y=0.125|scale={}|text=4px Eibar}}
{{Image label small|x=0.305|y=0.365|scale={}|text=Getafe CF 4px}}
{{Image label small|x=0.435|y=0.65|scale={}|text=4px Granada}}
{{Image label small|x=0.68|y=0.48|scale={}|text=Levante}}
{{Image label small|x=0.33|y=0.67|scale={}|text=Málaga
4px}}
{{Image label small|x=0.455|y=0.33|scale={}|text=Rayo Vallecano}}
{{Image label small|x=0.83|y=0.30|scale={}|text=Espanyol}}
{{Image label small|x=0.435|y=0.355|scale={}|text=4px Real Madrid}}
{{Image label small|x=0.54|y=0.105|scale={}|text=4px Real Sociedad}}
{{Image label small|x=0.16|y=0.64|scale={}|text=SevillaBetis 4px}}
{{Image label small|x=0.25|y=0.055|scale={}|text=Sporting4px}}
{{Image label small|x=0.66|y=0.45|scale={}|text=4px Valencia}}
{{Image label small|x=0.62|y=0.37|scale={}|text=Villarreal4px}}

## Clasificación 
|rowspan=3 |Clasificación para a fase de grupos da Liga de Campións da UEFA

|rowspan=1 |Clasificación para a rolda previa da Liga de Campións da UEFA

|rowspan=1 |Clasificación para a fase de grupos da UEFA Europa League

|rowspan=2 |Clasificación para a rolda previa da UEFA Europa League

|rowspan=10 style="background-color:#F9F9F9;"|

|rowspan=3 |Descenso á Segunda División 2016–17

### Posicións por xornada 
## Cadro de resultados 
## Estatísticas 
### Goles 
### Asistencias 
## Premios da LFP 
### Tempada 
### Premios mensuais 
## Notas 
## Véxase tamén 
* Segunda División 2015–16
* Copa do Rei 2015–16

### Ligazóns externas 
* Páxina oficial da LFP 
* Páxina oficial da Real Federación Española
Enrique Vázquez Lescaille

**Enrique Vázquez Lescaille**, nado en Pontevedra o 14 de outubro de 1880 e finado na mesma cidade o 2 de marzo de 1948, foi un médico e o primeiro radioafeccionado da cidade de Pontevedra.

## Traxectoria 
Emitiu radio co indicativo EAR-VL ata que no 1934 se lle asignou o EA1BL. Xunto a Celso López Blanco EA1BH e a José Hermida Vidal, primeiro EAR-H despois EA1BI, foron os pioneiros da radioafección na capital pontevedresa.

A comezos de setembro de 1932 o xornal *El Pueblo Gallego* publicou a seguinte información:

En 1933 foi subdelegado da delegación rexional noroeste da Unión de Radioemisores Españoles 

En 1942 os irmáns Vázquez Lescaille venderon a emisora de Onda Media EAJ-40 Radio Pontevedra a José Hermida Vidal, tamén radioafeccionado co indicativo EA1BI.

## Vida persoal 
Casou con Carmen Menlle Pena en 1927.

## Notas 
## Véxase tamén 
### Ligazóns externas 
* Enrique Vázquez Lescaille, EAR-05,EAR-VL, EA1BL (1880-1948), primer radioaficionado y precursor del Broadcasting en Pontevedra
Veciños de Bergondo

**Veciños de Bergondo** (VB) foi un partido político galego de ámbito municipal de Bergondo rexistrado o 15 de marzo de 2007.

## Historia 
Xurdiu como unha iniciativa veciñal constituíndose como partido político no ano 2007, sendo algúns integrantes da formación antigos cargos ou militantes do Partido Popular de Galicia. Foi elixido como o candidato á alcaldía para os seguintes comicios municipais Manuel Fafián, Nas eleccións municipais de 2007 logrou 761 votos (18,91%) e dous concelleiros, gobernando o PSdeG-PSOE en minoría.

Nas eleccións municipais de 2011, con Manuel Fafián novamente como o candidato á alcaldía, logrou 672 votos (16,47% ), mantendo os seus dous concelleiros, o que propiciou un acordo co PSdeG-PSOE, con catro concelleiros, para formar un goberno de coalición. Foi elixida alcaldesa a candidata do PSdeG-PSOE Alejandra Pérez Máquez, namentres Fafián foi nomeado primeiro tenente de alcalde e concelleiro de medio ambiente, infraestruturas, vías e obras. gobernando o PSdeG-PSOE en minoría ata o final da lexislatura.

Nos comicios de 2015, con Manuel Fafián á cabeza, conseguiu tres membros da corporación con 699 votos (19,03 %), gobernando o PSdeG-PSOE en minoría. No ano 2019 integrouse no Partido Popular de Galicia, concorrendo Manuel Fafián como o candidato do PP á alcaldía deste municipio.

## Notas 
## Véxase tamén 
### Outros artigos
*Eleccións municipais en Bergondo
Edmond O'Brien

'''Edmond O'Brien''', nado en Nova York o 10 de setembro de 1915 e finado en Inglewood (California) o 9 de maio de 1985, foi un actor estadounidense.

## Traxectoria 
O'Brien graduouse en arte dramática na Universidade de Columbia e debutou en Broadway aos 21 anos en Daughters of Atreus. O seu primeiro papel no cinema foi en 1938 e gradualmente construíu a súa carreira como un respectado actor secundario. Durante a segunda guerra mundial serviu nas Forzas Aéreas.

En 1954 gañou o Oscar ao mellor actor secundario polo seu papel de axente de publicidade en *A condesa descalza* e tamén foi candidato ao premio por interpretar un senador alcohólico en *Seven Days in May* (1964). Anteriormente tivera un papel protagonista moi celebrado no drama de cinema negro *D.O.A.* como un home que quere descubrir quen o envelenou antes de morrer.

Entre 1950 e 1952 protagonizou o drama radiofónico *Yours Truly, Johnny Dollar* e participou moi activamente na televisión, como en *The Comedian*, drama dirixido por John Frankenheimer e protagonizado por Mickey Rooney.

O'Brien faleceu vítima do alzhéimer.

## Filmografía 
## Notas 
## Véxase tamén 
### Ligazóns externas 
* Páxina oficial
*
Pobo alemán

Os **alemáns** (en ) son un pobo xermánico de Europa Central, con trazos culturais e históricos comúns, e que teñen o alemán como lingua propia.

Dos aproximadamente 100 millóns de falantes nativos de alemán do mundo, arredor de 70 millóns considéranse alemáns. Ademais, hai arredor de 80 millóns de persoas de ascendencia alemá en países como os Estados Unidos (alemáns americanos), o Brasil (alemáns brasileiros), a Arxentina (alemáns arxentinos) e na antiga Unión Soviética (principalmente alemáns de Rusia e alemáns de Casaquistán).

Coa fundación do estado moderno de Alemaña, que non incluíu todo o territorio de lingua alemá de Europa, o termo "alemáns" pasou tamén a designar aos habitantes deste país. Hoxe, a poboación de países con maiorías falantes de alemán como Austria, Suíza e Liechtenstein, teñen desenvolvido a súa propia identidade nacional, e especialmente dende o final da segunda guerra mundial non se refiren a eles mesmos como "alemáns" nun contexto moderno.

## Notas
Maximino Rodríguez Regalado

**Maximino Rodríguez Regalado**, finado en Madrid en febreiro de 1923, foi un xornalista galego.

## Traxectoria 
Foi o primeiro director de *El Eco de Santiago* en 1896. Foi oficial do Goberno civil de Burgos e Lugo (1906).

## Notas
Mélanie Doutey

**Mélanie Doutey**, nada en París o 22 de novembro de 1978, é unha actriz francesa.

## Filmografía 
miniatura|220px|Doutey no 2008.
* *The Case Of The Missing Bottle* a.k.a. *The Case Of The Missing Oregano* (1983), Mamma Mia Malpass
* *Leïla* (2001), Leïla
* *Le frère du guerrier* (2002), Guillemette
* *La fleur du mal* (2003), Michèle Charpin-Vasseur
* *Narco* (2004), La fille "moitié des choses"
* *El Lobo* (2004), Amaia
* *Il ne faut jurer... de rien!* (2005), Cécile
* *Clara Sheller*,  Clara Sheller (6 episodios, 2005)
* *Président* (2006), Nahema
* *Fair Play* (2006),  Béatrice
* ''On va s'aimer* (2006), Camille
* *Ce soir, je dors chez toi* (2007),  Laeticia
* *Ma place au soleil* (2007), Véronique
* *Santa Closed* (2007),  Fille 2
* *RTT* (2008), Emilie Vergano
* *Le bal des actrices* (2009), Mélanie Doutey
* *Aux yeux de tous* (2012), Nora
* *Jamais le premier soir* (2014), Louise
* *Conexión Marsella* (2014), Christiane Zampa
* *Entre amis'' (2015), Daphnée

## Véxase tamén 
### Ligazóns externas 
*
José Hermida Vidal

**José Hermida Vidal**, nado en Vilaboa o 13 de outubro de 1915 e finado en Pontevedra o 3 de xullo de 2005, foi un radioafeccionado e empresario galego.

## Traxectoria 
Fillo de Abel Hermida e Aurora Vidal. Foi membro da FET de las JONS e pertenceu ás columnas galegas nas frontes de Asturias e Levante. En 1942 mercoulle Radio Pontevedra a Enrique Vázquez Lescaille. Foi presidente do Consello de Administración do Grupo Radio Pontevedra.

## Recoñecementos 
* Premio Ondas en 1999.
## Vida persoal 
Casou con Hermelinda Aldao Carballo, e foi pai de José Carlos, Jorge Juan e María Reyes Hermida Aldao.
## Notas
Catedral de Xaén

A **igrexa catedral da Asunción da Virxe** é a catedral renacentista de Xaén, sede do bispado de Xaén, na comunidade autónoma de Andalucía, España. Atópase na praza de Santa María, fronte ó Palacio Municipal e ó Palacio Episcopal. A catedral actual foi concibida no século XVI para substituír o anterior templo gótico do século XV. A construción prolongouse durante varios séculos, e malia isto, a idea orixinal ficou intacta. Destacan a sala capitular e a sancristía, que son a obra cumio de Andrés de Vandelvira, e unha da obras máis importantes do renacemento español. Tamén é sobresaínte a súa fachada principal, unha das principais obras do barroco español, construída trala consagración do templo en 1660. Destaca tamén o coro neoclásico.

A Catedral de Xaén aspira na actualidade a converterse en Patrimonio da Humanidade, xa que serviu de modelo para a construción doutras catedrais de España e América.

## Notas 
## Véxase tamén 
### Ligazóns externas 
* Páxina oficial
José Carrera Domínguez

**José Carrera Domínguez**, nado no Porriño e finado no mesmo concello en xaneiro de 1983, foi un farmacéutico e político galego.

## Traxectoria 
Fillo de José Carrera Ramilo. Farmacéutico de Salceda de Caselas, foi inspector municipal de Sanidade dese concello. Foi nomeado alcalde do Porriño en 1930. Foi presidente da Sociedade Cultural do Porriño.

## Notas
José Carrera Ramilo

**José Carrera Ramilo**, nado no Porriño o 28 de xullo de 1874 e finado na mesma vila o 6 de maio de 1959, foi un farmacéutico e político galego.

## Traxectoria 
Fillo de Jaime Carrera Merino, farmacéutico no Porriño. Doutor en Farmacia pola Universidade de Santiago de Compostela. Foi titular da farmacia que pertencera ao seu pai. Representante de Gabino Bugallal no distrito, foi Xuíz (1899-1903) e alcalde do Porriño. Promoveu o periódico *El Eco de Porriño y Mos*. Foi deputado provincial (1915-1923) e Gobernador civil de Tarragona (1919), León (1920-1921), Ourense (1921) e Lugo (1922). Continuou exercendo como cacique do Porriño ata a Segunda República. Foi Director Técnico do Centro Farmacéutico de Vigo, académico da Real Academia de Farmacia e decano dos farmacéuticos españois. Foi presidente do Colexio Oficial de Farmacéuticos de Pontevedra (1914-1919 e 1946).

## Obras 
* *[Estudio químico de las peptona(https://gl.wikipedia.org/wiki/peptona)s, precedido de algunas consideraciones acerca de los fermentos que las originan]*, 1898.

## Vida persoal 
Casou con María Domínguez Rodríguez en 1905 e foi pai de José Carrera Domínguez.

## Notas 
## Véxase tamén 
### Ligazóns externas 
* Presidentes del Colegio Oficial de Farmacéuticos de Pontevedra
Mauritz Stiller

**Moshe Stiller**, coñecido como **Mauritz Stiller**, nado en Helsinqui o 17 de xullo de 1883 e finado en Estocolmo o 18 de novembro de 1928, foi un director de cinema sueco-finlandés, coñecido por descubrir a Greta Garbo.

## Traxectoria 
Stiller naceu nunha familia xudía asquenací, que vivira en Rusia e Polonia antes de establecerse en Finlandia. A súa nai suicidouse cando el tiña catro anos e foi logo criado por amigos da familia. Axiña viuse atraído pola interpretación e demostrou o seu talento nos teatros de Helsinqui e Turku.

Cando foi recrutado polo exército do tsar Nicolao II (Finlandia era entón un Gran Ducado autónomo dentro do Imperio Ruso) abandonou o país e estableceuse en Suecia, nacionalizándose en 1921.

Contra 1912 Stiller xa se involucrara no rápido desenvolvemento da industria sueca do cinema mudo. Comezou escribindo guións, ademais de actuar e dirixir curtametraxes, mais finalmente abandonou a interpretación para dedicarse totalmente á escritura e á dirección. Deseguido pasou á dirección de longametraxes e o seu filme de 1918 *Thomas Graals bästa barn*, con Karin Molander e Victor Sjöström de protagonistas recibiu boas críticas.

En 1920 dirixira máis de trinta e cinco filmes, incluíndo *Erotikon*, e xa era unha das principais figuras do cinema sueco.

No teatro real de Estocolmo coñeceu unha actriz nova chamada Greta Gustafsson, á que contratou para un papel secundario, mais importante, en *Gösta Berlings saga*, e que foi coñecida como Greta Garbo. A presenza na pantalla desa moza de dezaoito anos levou a Stiller e a Garbao aos Estados Unidos tras aceptar a oferta de Louis B. Mayer de dirixir para a Metro-Goldwyn-Mayer.

En Hollywood asignáronlle a dirección de *The Temptress* (1926), segundo filme de Garbo na MGM, mais non foi quen de tratar co sistema de estudios e tras repetidas discusións foi substituído por Fred Niblo e rematou o seu contrato. Foi inmediatamente contratado por Paramount Pictures, onde fixo tres filmes con éxito, mais de novo foi despedido polos seus desacordos cos xefes do estudio.

Volveu a Suecia en 1927 e faleceu o ano seguinte vítima dunha pleuresía aos 45 anos.

## Filmografía 
## Véxase tamén 
### Ligazóns externas 
* 
* Entrevista con Greta Garbo sobre Stiller. 
* Virtual-History
Micromatriz

[dereita|miniatura|upright=2|A [diagrama de Venn que mostra e contrasta algúns aspectos dos campos do bio-MEMS, lab-on-a-chip, e μTAS.]]
Unha **micromatriz** ou *microarray* é un sistema de análise de moléculas usado en bioloxía molecular, que permite analizar en paralelo miles de moléculas cunha pequena cantidade de mostra biolóxica e nun pequeno espazo. É un lab-on-a-chip (laboratorio nun chip) múltiplex (mide moitos analitos nunha soa proba) do que hai varios tipos, que ás veces tamén se chama biochip ou chip xenético, porque ocupa espazos tan pequenos como os dun chip de computadora. Trátase dunha matriz bidimensional sobre un substrato sólido (xeralmente unha placa de vidro ou unha célula de película fina de silicio) que pode analizar grandes cantidades de material biolóxico usando un cribado de alto rendemento miniaturizado, un procesamento paralelo múltiplex e métodos de detección. O concepto e metodoloxía das micromatrices foron introducidos e ilustrados inicialmente nas micromatrices e anticorpos (tamén chamadas matrices de anticorpos) por Tse Wen Chang en 1983 nunha publicación científica e nunha serie de patentes. A industria do "chip de xenes" empezou a crecer significativamente despois da publicación científica de 1995 dos laboratorios de Ron Davis e Pat Brown na Universidade Stanford. Coa aparición de varias compañías como Affymetrix, Agilent, Applied Microarrays, Arrayit, Illumina, e outras, a tecnoloxía dos micromatrices de ADN converteuse na máis sofisticada e máis amplamente usada, mentres que as micromatrices de proteínas, péptidos e carbohidratos están tamén expandíndose.

## Tipos 
Entre os diversos tipos de micromatrices están:
* Micromatrices de ADN, como as micromatrices de ADNc, micromatrices de oligonucleótidos, micromatrices BAC e micromatrices de SNP.
* MMChips, para a vixilancia de poboacións de microARN.
* Micromatrices de proteínas.
* Micromatrices de péptidos, para análises detalladas ou optimización de interaccións proteína-proteína.
* Micromatrices de tecidos.
* Micromatrices celulares (tamén chamadas micromatrices de transfección).
* Micromatrices de compostos químicos.
* Micromatrices de anticorpos.
* Matrices de carbohidratos (glicomatrices).
* Matrices fenotípicas.
* Micromatrices de proteínas en fase inversa, micromatrices de lisados de soro.
* Sensores de imaxes de reflectancia interferométrica (IRIS).

As persoas que traballan no campo da biotecnoloxía CMOS están desenvolvendo novos tipos de micromatrices. Por exemplo está a desenvolverse unha micromatriz de resonancia magética nuclear na que se usan nanopartículas magnéticas.

## Notas
Lista de monarcas de Bulgaria

## Primeiro Imperio búlgaro (681–1018) 
* Asparuh (681–701)
* Tervel (701-721)
* Kormesij (721–738) 
* Sevar (738–753)
* Kormisosh (753–756)
* Vineh (756–762)
* Telets (762–765)
* Sabin (765–766)
* Umor (766)
* Toktu (766–767)
* Pagan (767–768)
* Telerig (768–777)
* Kardam (777–aprox. 797)
* Krum ( 802–814)
* Omurtag (814–831) 
* Malamir (831–836)
* Presian (836–852)
* Boris I, Santo (852–889). Primeiro gobernante co título de Tsar.
* Vladimiro (889–893)
* Simeón I (893–927), emperador (tsar) desde 913, creación do Patriarcado c. a. 925
* Petăr I, Santo (927–969)
* Boris II (969–977), baixo cativerio bizantino 971-977
* Román (977–997), baixo cativerio bizantino 991-997
* Samuel (997–1014)
* Gavril Radomir (1014–1015) 
* Iván Vladislav (1015–1018)
* Presian II (1018), finado 1060/¿1?

## Dominación bizantina (1018–1185) 
**Líderes en rebeldía fronte a Bizancio**
* Pedro II Delyan (1040–1041), 
* Alusian (1041), finado despois de 1041
* Pedro III (1072), finado como monarca de Zeta c. a. 1106

## Segundo Imperio búlgaro (1185–1422) 
* Pedro IV (1185–1197)
* Iván Asen I (1189–1196)
* Kaloyan (1196–1207)
* Boril (1207–1218)
* Iván Asen II (1218–1241), Restaurador do Patriarcado 1235
* Kaliman Asen I (1241–1246)
* Miguel Asen II (1246–1256)
* Kaliman Asen II (1256)
* Mitso Asen (1256–1257)
* Constantino I *Fillo de Tih* (1257–1277)
* Miguel Asen II (1277–1279, asociado desde c. a. 1272)
* Ivailo (1278–1279)
* Iván Asen III (1279–1280) 
* Xurxo I (1280–1292)
* Smilets (1292–1298)
* Iván II (1298–1299)
* Chaka (1299–1300) 
* Todor Svetoslav (1300–1322, asociado c. a. 1285–1289)
* Xurxo II Terter (1322–1323, asociado desde c.a.¿1321?)
* Miguel Asen III *fillo de Šišman* (1323–1330)
* Iván Estevo (1330–1331, asociado c. a. 1323–1324)
* Iván Alexandre (1331–1371)
* Miguel Asen IV (asociado c. a. 1332–1355)
* Iván Sratsimir (1356–1397, asociado desde 1337)
* Iván Asen IV (asociado 1337–1349)
* Iván Shishman (17 de febreiro de 1371–3 de xuño de 1395, asociado desde c. a. 1356)
* Iván Asen V (asociado desde 1359–¿1388?)
* Constantino II (1397–1422, asociado desde c. a. 1395), morto no exilio o 17 de setembro de 1422
* (*O Imperio otomán iniciou a conquista de Bulgaria en 1369 e a finalizou en 1422*)

## Dominación otomá (1393–1878) 
## Terceiro estado búlgaro, Reino de Bulgaria (1878–1946) 
* Alexandre I (4 de abril de 1879–7 de setembro de 1886), finado no exilio o 17 de novembro de 1893
* (*Interregno*) (8 de setembro de 1886–7 de xullo de 1887)
* Fernando I (7 de xullo de 1887–3 de outubro 1918), restitúe o título de Tsar de Bulgaria.
* Boris III (3 de outubro de 1918–28 de agosto de 1943)
* Simeón II (28 de agosto de 1943–16 de setembro de 1946)

***Monarquía abolida en 1946***

## Véxase tamén 
### Outros artigos 
* Historia de Bulgaria
### Ligazóns externas 
* Detailed List of Bulgarian Rulers